Diari Oficial de la Generalitat Valenciana


Sumari del DOGV 2884, del 05-12-1996 (1996/840237)

ORDRE de 22 de novembre de 1996, de la Conselleria de Cultura, Educació i Ciència, per la qual es prorroga la durada del mandat de determinats consells escolars de centres docents no universitaris sostinguts amb fons públics.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2884

Data del DOGV
:   05-12-1996

Secció del DOGV
:   ALTRES DISPOSICIONS

Número del document
:   1996/840237


Data del document
:   22-11-1996

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

ORDRE de 22 de novembre de 1996, de la Conselleria de Cultura, Educació i Ciència, per la qual es prorroga la durada del mandat de determinats consells escolars de centres docents no universitaris sostinguts amb fons públics.  
La Llei Orgànica 9/1995, de 20 de novembre, de la Participació, l'Avaluació i el Govern dels Centres Docents, estableix l'adequació a la nova ordenació educativa definida per la LOGSE, d'un plantejament participatiu, reforçant les funcions encomanades als consells escolars de centre de manera que puguen afrontar amb èxit les complexes tasques que tenen encomanades.  
La regulació dels consells escolars, de la seua composició i elecció, en desplegament del que disposa la llei esmentada, és una competència de les comunitats autònomes.  
El Govern Valencià està preparant actualment les esmentades disposicions que permetran adaptar les prescripcions de la Llei Orgànica 9/1995 a la realitat educativa de la Comunitat Valenciana, i convocar en un futur immediat eleccions a consells escolars, d'acord amb el que es determine en aquestes.  
La disposició transitòria segona, punt 2, de la Llei Orgànica 9/1995 preveu la possibilitat que les administracions educatives puguen prorrogar el mandat dels òrgans de govern que estigueren exercint els seus càrrecs a l'entrada en vigor d'aquesta llei, per un període màxim de nou mesos i perquè el final d'aquest mandat puga coincidir amb el del curs.  
En virtut d'això, i fent ús de les facultats que em confereix l'article 35 de la Llei de Govern Valencià,  
Ordene  
Únic  
Es prorroga el mandat dels consells escolars dels centres docents no universitaris públics i concertats ubicats a la Comunitat Valenciana que hagueren estat elegits de conformitat amb el que estableix la Llei Orgànica 8/1985, de 3 de juliol, Reguladora del Dret a l'Educació, als quals correspon finalitzar el mandat durant el curs 1996-97, per un període màxim que coincidirà amb el final del curs escolar, d'acord amb el que estableix la disposició transitòria segona de la Llei Orgànica 9/1995, de 20 de novembre.  
Disposicions finals  
Primera  
S'autoritza la Secretaria General de la Conselleria de Cultura, Educació i Ciència a dictar les instruccions necessàries per al desplegament i l'execució d'aquesta ordre.  
Segona  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.  
València, 22 de novembre de 1996  
La consellera de Cultura, Educació i Ciència  
MARCELA MIRÓ PÉREZ